Se mi parolas pri Alico en Mirlando ĉiu scias pri kiu mi parolas.
Sed, se mi parolas pri la Blanka Kavaliro malmultaj el vi scios pri kiu mi parolas.
La Blanka Kavaliro estas unu el la roluloj el la romano [Alico] "Trans la spegulo"
kaj li estas portretita kiel satira versio de tipa altklasulo de la viktoriana epoko.
Oni proponis al Walt Disney enkonduki ĉi tiun rolulon en la filmon de Alico
Ili faris scenon, kie la kavaliro savus Alicon dum ŝi estis perdita en la arbaro
Ĉiu en la teamo ŝatis ĝin sed fine oni decidis forigi la rolulon
ĉar ili pensis tion, ke estus pli bone se Alico elirus el la arbaro per si mem.
Mi rakontas ĉi tion por prezenti al vi version de feminismo malsama
al tiu de la hegemonia diskurso.
Se ni pensas pri feminismo ni pensas pri la vorto egaleco
Feminismo estas egaleco, oni diras.
Sed en feminismo estas malsamaj branĉoj Branĉoj, kiuj malsame komprenas egalecon
kaj kiuj sekvas malsamajn metodojn por atingi egalecon.
Inter ĉi tiuj branĉoj oni vidas ĉefe du:
feminismo de libero kaj feminismo de genro.
Feminismo de libero defendas tion, ke viroj kaj virinoj havu samajn rajtojn
kaj devigojn.
Kaj feminismo de genro konsideras tion malsufiĉa,
ĉar virinoj vivas en patriarkeca sistemo, kaj tial ni ne rajtas libere decidi
ĉar ni estas limigitaj de ĉi tiu sistemo, kiu subpremas nin.
Laŭ vortoj de la konita liberfeministo Christina Hoff Sommers:
"Feminismo de libero batalas kontraŭ seksa diskriminacio
kaj aliaj maljustecoj kontraŭ virinoj.
Feminismo de genro asertas ke virinoj ankoraŭ estas sklavoj
de ĉie-esta vira regadsistemo: "La genra sistemo"
en kiu geinfanoj apartiĝas laŭ genraj personecoj, vira aŭ virina,
unu destinita al regado, kaj la alia destinita al obeado.
Ĉi tia feminismo iĝis kredo de kelkaj programaroj de studoj pri virinoj,
feministaj organizoj kaj proparolantoj de virinmovado."
Ĉi tiu feminismo de genro estas nune la hegemonia feminismo.
Estas la feminismo, kiun ni ĉiuj konas. Tiu, kiuj redaktas manifestojn,
kaj kunvokas manifestaciojn.
Estas tiu feminismo pri kiu la amasmedioj parolas.
Mi volas montri, kiel ĉi tia feminismo traktas virinojn kvazaŭ infaninojn.
Mi montros tion, laŭ tri punktoj:
Unue: Virino ne rajtas decidi per si mem.
Simone de Beauvoir estas referenculino de ĉi tiu hegemonia feminismo.
Kvankam ŝi havis tre interesajn teoriojn, ŝi ja havis ege videblan totalisman celon.
Oni proponis al Simone la eblecon pri tio,
ke virino libera por labori eksterhejme decidus zorgi siajn proprajn gefilojn.
Kaj jen ŝia respondo:
"Neniu virino rajtu resti hejme por zorgi pri siaj gefiloj.
Virino devus ne havi ĉi tiun eblecon ĝuste ĉar se tia ebleco ekzistas,
multaj virinoj elektos ĝin. Tio estas maniero devigi virinojn iri laŭ tiu vojo.
Dum familio, kaj la mitoj de familio, patrineco kaj patrineca instinkto
ne estu forigitaj, virinoj plue estos subpremataj".
Ne eblas, ke estu liberiga io, kio devigas al virinoj forigi instinkton,
kiun ĝenerale ni havas.
Ne ĉiu ni havas ĝin sed ja multaj virinoj.
Mi diras "devigi" ĉar laŭ Simone "neniu virino rajtu"...
laŭ rajtigado de Simone!
Alidirite, virinoj devus liberiĝi de vira aŭtoritato
por submetiĝi al la aŭtoritato de hegemoniaj feministoj.
Ĉar ili scias "pli bone" ol virinoj tion, kio estas bona por ni.
Similan ekzemplon ni havas nune rilate al seksaj laboristinoj.
Seksaj laboristinoj manifestacias por havi la samajn laborrajtojn
al aliaj laboristoj.
Hegemonia feminismo konsideras tion, ke neniu virino elektus tian laboron
laŭ propra decido, kaj se tio okazas estas pro neceso.
Mi demandus, kiom da vi laboras pro ŝato. Sed ĝenerale homoj laboras, parte pro ŝato
kaj ĉefe pro neceso.
Kiam oni parolas pri la sama problemo rilate al viroj, la problemo malaperas.
Se viro estas pornaktoro, li estas triumfulo
kaj li sukcesis vivi per kontentigi sian seksan deziron. Tio, kion li ŝatas.
Pensi tiel estas seksisme kontraŭvirina.
Se virino, kiu diras, ke ŝi ĝuas seksan laboron, estas rigardata kvazaŭ viktimo
kaj viro kvazaŭ triumfulo, tio estas klare seksisme kontraŭvirina.
Alia simila ekzemplo en Hispanio estas Clara Campoamor.
Ŝi batalis por la ina voĉdono, male al socialista deputitino Kent,
kiu opiniis tion, ke se virinoj rajtus voĉdoni, ili erare voĉdonus;
tio estas: Virinoj ne voĉdonus socialismon.
Clara, male, pensis tion, ke virino nur povas scii tion,
kion estas bona por ŝi, se ŝi rajtas decidi senpere.
Laŭ ŝiaj vortoj: Libero estas lernata per ekzercado.
Due. Virinoj bezonas specialan trakton.
Hegemonia feminismo batalas por la pozitiva diskriminacio.
Liberfeminismo opinias tion, ke pozitiva diskriminacio humiligas nin.
Ili eĉ komparas nin al handikapuloj ĉar laŭdire, ni ekvivas el malsupra situacio
kaj tial ni bezonas specialan trakton por egaligi nin al viroj.
Laŭ la hispanaj leĝoj, viroj kaj virinoj devas same enspezi pro fari saman laboron.
Se virino konsideras ke ŝi enspezas malpli ol viro nur pro esti virino,
ŝi rajtas denunci, kaj leĝo protektas ŝin.
Oni devas memori tion, ke virinoj aliĝis al labormondo pli malfrue ol viroj.
Kaj eĉ en tiel malfacila medio por ni, ni atingis laborpostenojn, kiujn ni volis.
Kaj nun ekzistas entreprenistinoj kaj eĉ prezidentinoj.
Kial ni bezonas kvotojn kaj ŝtatan helpon nun , kaj ne pasintece?
Kial ni bezonas helpojn nun, kiam ni trairis preskaŭ la tutan vojon?
Virinoj ne bezonas helpojn, nek specialajn kvotojn.
Ni bezonas esti kapablaj atingi niajn deziratajn laborpostenojn per ni mem,
kaj tiel, ni povu senti nin kontentaj pro niaj atingoj.
Marie Curie estis pionira sciencistino en la kampo pri radiaktiveco.
Ŝi gajnis du Nobel-premiojn: Fiziko kaj kemio.
Ŝi estis la unua virino, kiu instruis en la Pariza Universitato.
Ŝi diris: “Vivo estas facila por neniu, sed tio ne gravas,
oni devas persisti, kaj, antaù ĉio, esti memfida.
Oni devas sentiĝi naturdotita por atingi ion,
kaj tion oni devas atingi je ĉia prezo. ”
Oni devas pensi tion, ke Marie diris tion, kiam la “kristala plafono“,
estis el ŝtono.
Nuntempe, estas pli da virinoj, kiuj ricevas universitatajn titolojn.
Certe estas universitataj studoj, en kiuj viroj estas la plimulto,
sed ankaŭ certe virinoj plimultas en aliaj studoj.
La problemo ĉiam ekaperas pro la decido de virinoj.
Oni diras al virinoj, ke ili devus elekti karieron, kie la plimulto estas viroj.
Tamen, neniam oni diras al viroj, ke ili elektu studojn, kie plimultas virinoj.
Io simila okazas pri laborpostenoj.
Oni kuraĝigas al virinoj kandidatiĝi por laborpostenoj, en kiuj viroj plimultas,
ekz. entreprenisto,
sed oni neniam kuraĝigas virinojn kandidatiĝi por laborpostenoj,
en kiuj viroj ankaŭ plimultas, ekz. ministo aŭ masonisto.
Egaleco estas petata nur laŭ komforteco.
Ĝenerale, viroj malpli rifuzas riskojn,
kaj tial ili havas la plej altajn laborpostenojn,
sed ankaŭ la plej malaltaj.
Kiel diris Helena Cronin, “Estas pli da viroj geniaj,
sed ankaŭ pli da viroj malsaĝaj.
Inter virinoj, ĝenerale, la afero tenas ekvilibron.
Ĉu tio estas ŝanĝebla? Jes, sed se ŝanĝo okazus, tio venus de civila socio,
kaj ne laŭ trudo de institucioj.
Trie. Ni bezonas specialajn leĝojn.
Ĉi tiu estas la plej polemika el ĉiuj.
Laŭ la (hispana) leĝo pri genra perforto,
ĉia perfortaĵo de viro kontraŭ virino havas unu kialon: seksismo.
Tio malveras. Kontraŭvirina seksismo estas unu el la faktoroj,
kiuj povas interveni, kiam viro atakas sian amkunulinon.
Tamen, ĝi ne estas la sola faktoro, kaj ne ĉiam intervenas.
Eĉ oni diris, ke estas kontraŭvirina perforto
se viro defendas sin de amkunulino, kiu ekatakis lin.
Pensi tion, ke neniu virino, laŭ nenia cirkonstanco,
kapablas damaĝi viron fizike aŭ psikologie,
ankaŭ estas kontraŭvirina seksismo.
Kaj tial viro, kiu estas viktimo de ia perforto,
havos pli malfacilaĵojn por denunci ĉar oni ne serioze atentos lin,
oni ridindigos lin, aŭ ili eble pensos tion, ke lia vireco estas pridubata.
Tio ankaŭ estas problemo.
Virinoj ja kapablas damaĝi.
Eĉ pli, samseksemulinoj ankaŭ agas perforte kontraŭ kunulinoj,
io ne stranga se oni kunloĝas.
Kaj samseksemulino, kiu estas viktimo de perforto en amrilato,
ricevos malpli ŝtatan helpon ĉar tio ne estas en la kategorio de genra perforto.
Ni ne devus diskriminacii viktimojn laŭ sekso, genro, haŭtkoloro, aŭ seksemeco.
Viktimoj devas esti protektataj tute sammaniere.
Statistike, ja veras tio, ke viro estas pli kapabla uzi mortigan forton,
virino pli emas perforti nerekte.
Ĉi tio ne implicas ke malina viktimo devas esti neglektita
aŭ mallevita al dua kategorio.
Elisabeth Cady diris: “Ni ne petas pli bonajn leĝojn, ol tiuj,
kiujn vi faris por vi mem. Ni ne bezonas kroman protektadon,
al tiu sekurigata de viaj nunaj leĝoj por vi”.
Protekti ĉiun viktimo ne estas malprotekti iajn viktimojn.
Tio estu aldoni, ne depreni.
En Hispanio, unu el la plej sekuraj landoj,
pere de la teruriga diskurso de la hegemonia feminismo,
ni estas atingantajn punkton, kie oni denove segregacias laŭ sekso.
Oni kreas apartigajn spacoj nur por virinoj,
kie viro estas konsiderata kvazaŭ potenciala danĝero.
La diskurso de la genra feminismo “mi ne volas esti kuraĝa,
mi volas esti libera" estas memkontraŭdira.
Ne estas socio sen danĝeroj kaj serĉi totalan sekurecon
per institucia protektado senigus al ni de ĉia memregeco
kaj ni iĝus tute dependaj de totalisma ŝtato.
La hegemoniaj feministoj per sia lukto kontraŭ seksismo,
troigante ĝis ĉi tia punkto, ĵetas sur nia socio bildon de virinoj
tipa de la socioj pli seksismaj de la mondo.
Kvazaŭ ni estus estaĵoj senhelpaj, tute malfortaj kaj nekapablaj.
Kaj tial mi diras ke la hegemonia feminismo
estas pli kaj pli kontraŭvirine seksisma.
Ĝi apartigas virinojn, kvazaŭ neplenaĝulinojn
por kontentigi interesojn, kiuj apenaŭ rilatas al veraj bezonoj de virinoj.
Kaj nun mi reiras komencen de la prelego,
kiam mi parolis pri Alico kaj la Blanka Kavaliro.
Hegemoniaj feministoj igas al la ŝtato egan blankan kavaliron,
kiu donas al ni protektadon kaj sekurecon, sed ĉi tio ne estas senpaga,
ĉi tio estas pagenda per nia obeo.
Tamen, liberfeministoj nur volas tion, ke viroj kaj virinoj ludu la saman ludon
per la samaj reguloj, kaj tiel, ni, same al Alico,
povu eliri el la arbaro per niaj propraj rimedoj.
Mi volas fini per pensaĵo.
Ne antaŭlonge mi legis tion, ke estis tro multaj viroj en sciencaj studoj,
kaj tial oni devus limigi la disponeblajn lokojn por viroj.
Imagu junan viron, kiu volas studi sciencon, kaj oni diras al li,
ke li ne rajtas ĉar jam estas tro multaj viroj.
Pripensu ĉu ĉi tiaj politikoj estas laŭ via ideo
pri malferma kaj prospera socio. Dankon.